Norppa (Saimaan Norppa)

## **Norppa**

### Luonne

Norppa eli oikealta nimeltään Saimaan Norppa (sillä hänen suvussaan suvun nimi tulee ensin ja sitten vasta etunimi) on iloinen ja erittäin utelias nuorukainen, joka on kotoisin Saimaan saaristoista. Hän suhtautuu kaikkiin asioihin mielenkiinnolla, eikä hän erota vihollista ystävästä ennen kuin sattuu. Häneltä puuttuu täysin itsesuojeluvaisto. Hän uskoo kaikken olevan hyviä sisimmältään. Hän tykkää jutella muiden kanssa ja saada uusia ystäviä. Hän ei pidä mistään negatiivisesta tunteesta (viha, suru) eikä tuliaseista. Hän pelkää yksin jäämistä ja ehkä hieman myös kuolemaa. Tämän takia Norppa stressaa paljon tilanteita, joissa hän on yksin, häntä kuulustellaan tai osoitellaan aseella. Norppa on herkkä vaikutteille, ja hänet saakin helposti mukaan ties mihin seikkailuun. Norppa ei juurikaan suutu mistään, eikä hän halua loukkaa ketään. Hän hyräilee ja lauleskelee paljon. Norppa tykkää tutkia kaikenlaisia asioita ja onkin hyvä tunnistamaan erilaisia esineitä ja asioita.

### Lapsuus

Norpan lapsuus oli kaikin puolin onnellinen. Saimaan saaristossa oli tilaa seikkailla ja uida. Hänen äitinsä piti siellä majataloa, jossa Norppa tapasi paljon mielenkiintoisia matkalaisia, joiden tarinoita Norppa kuunteli usein iltanuotiolla innoissaan. Norpan sydän sykkii yhä Saimaalle, ja hän ikävöi sinne usein. Norpan isä lähti pitkälle matkalle jonnekin kun Norppa oli pieni, mutta silti hän elättelee toiveita, että saisi vielä tavata isänsä. Norpalla on myös sisko, joka on hänelle todella rakas. He tekivät kaiken yhdessä ja olivat erottamattomat. Sisko oli hänelle kuin paras ystävä.

#### Lähtö kotoa

Norpan äiti kuoli äkillisesti, joten Norppa ja hänen siskonsa päättivät lähteä vaeltamaan. He pakkasivat vain tärkeimmät tavaransa, ja lähtivät sinne minne mieli teki. He törmäsivät lähes heti Polaan (Liito-Orava), joka oli todella ystävällinen ja oiva apu matkalla. Hän puhui tuulille, joka kiehtoi Norpan siskoa paljon. Norppa ei tuulen mielipiteistä välittänyt, mutta oli hyvä, että matkassa oli joku joka osasi tulkita tuulta.

### Siskon sairastuminen

He törmäsivät myös Näätään, joka pelasti heidät mutanteilta eräänä iltana Keski-Suomessa. Näätä matkasi heidän kanssaan ja kertoi Suomalaisesta Heimosta nimeltä Tuhkan Lapset, jonka jäsen hän oli. Hän kertoi OldTownista, jossa hänen heimonsa asui nykyään ja pyysi Norppaa ja Polaa tulemaan myös mukaansa. Samaan aikaan Norpan Sisko sairastui vakavasti ja se hidasti heidän vaellusta kohti etelään. Lopulta Näätä hermostui "riippakiviin" ja lähti itse edeltä. Norppa oli huolissaan Siskostaan, ja ostikin eräältä kauppiaalta jotain lääkettä, joka voisi helpottaa Siskon oloa. Sen jälkeen on Norpan muisti hieman hämärä, sillä tapahtui karmeita asioita, jotka hänen aivonsa ovat unohtaneet. Lääkkeet eivät auttaneet, vaan pahensivat Siskon oloa, ja Sisko kuoli. Norppa kuitenkin ei halua käsitellä ja myöntää Siskonsa kuolemaa, joten hän todella uskoo, että Sisko elää lelunorpassa (lelu oli Siskon rakkain lelu). Lelunorppa on siis Norpalle Sisko. Hän ei näe sitä leluna vaan omana siskonaan. Mikäli joku kysyy asiasta, hän vaikenee eikä puhu hetkeen mitään. Hän puhuu siis normaalisti Siskolleen vähän väliä.

### Kohti OldTownia

Siskon sairastumisen jälkeen Norppa ja Pola lähtivät kohti etelää yrittäen epätoivoisesti etsiä jälkiä Näädästä, jotta hekin löytäisivät reitin OldTowniin, mutta he eksyivät. He törmäsivät Poroon, Tuhkan Lapsien shamaaniin, joka lupasi viedä heidät perille. Norppa oli innoissaan Poron seurasta, sillä Poro puhui mystisesti kaikesta hienoista asioista ja se toi mieleen lapsuuden ja kotinsa majatalon asukkien tarinat. Poro auttoi heitä myös selviytymään karussa Suomessa, ja he lähestyivät hitaasti, mutta varmasti kohti OldTownia. Norppa oli innoissaan kaikesta tästä tulevasta. Hän halusi nähdä tuon hienon kaupungin, josta kaikki olivat puhuneet ja kertoneet tarinoita. Hän ja siskonsa voisi jäädä asumaan sinne, mikäli se olisi mukava paikka asua. Ja he saisivat varmasti Tuhkan Lapsista uuden ihanan ja jännittävän perheen.

(Norppa, Pola ja Poro aloittavat pelinsä siis vaeltamalla Oldtowniin)